-----------------------------------------------------------------------
  เอกสารแนบ 3 : โครงสร้างการจัดการ

  -----------------------------------------------------------------------

(1) โครงสร้างการจัดการ

โครงสร้างคณะกรรมการของบริษัท เอสทีพี แอนด์ ไอ จำกัด (มหาชน) ประกอบด้วย 3 คณะ ดังนี้

1.  คณะกรรมการบริษัท (Board of Directors)

2.  คณะกรรมการตรวจสอบ (Audit Committee)

3.  คณะกรรมการบริหาร (Executive Board)

  -----------------------------------------------------------------------
  เอกสารแนบ 4 : จริยธรรมธุรกิจ

  -----------------------------------------------------------------------

บริษัท เอสทีพี แอนด์ ไอ จำกัด (มหาชน)
มีนโยบายดำเนินธุรกิจอย่างมีจริยธรรมต่อผู้ที่เกี่ยวข้องกับบริษัทฯ ไม่ว่าจะเป็นบุคคล
หน่วยงานราชการ หน่วยงานเอกชน ตลอดจนสังคมส่วนรวม
โดยฝ่ายบริหารยึดถือจริยธรรมธุรกิจเป็นหลักปฏิบัติอย่างเคร่งครัดสำหรับผู้ถือหุ้น กรรมการ ผู้บริหาร
และพนักงานของบริษัท เอสทีพี แอนด์ ไอ จำกัด (มหาชน) มีรายละเอียดดังนี้

1.  คุณธรรม (Integrity) คือ ปฏิบัติหน้าที่อย่างมีคุณธรรม ยึดมั่นในหลักการ
    มีความเที่ยงธรรมและกระทำในสิ่งที่ถูกต้อง

2.  การยึดถือปฏิบัติตามกฎหมาย (Law Abiding) คือ ยึดถือปฏิบัติตามกฎหมาย กฎเกณฑ์
    และข้อกำหนดที่เกี่ยวข้องกับการดำเนินธุรกิจ

3.  การปฏิบัติหน้าที่อย่างเป็นเลิศ (Commitment to Excellence) คือ
    ปฏิบัติตามหน้าที่อย่างเป็นเลิศ ให้ความรู้ ตระเตรียมการ
    และมีความมุมานะอย่างสม่ำเสมอเพื่อเพิ่มความรู้ความเชี่ยวชาญในทุกเรื่องที่อยู่ในความรับผิดชอบ

4.  ชื่อเสียงและความภาคภูมิใจ (Reputation and Morale) คือ
    สรรค์สร้างชื่อเสียงที่ดีของบริษัทฯ และความภาคภูมิใจของทั้งพนักงานและผู้บริหาร
    ไม่กระทำการใดๆซึ่งอาจเป็นการทำลายความสัมพันธ์ระหว่างกันและร่วมมือกันดำเนินการใดๆ
    ที่จำเป็นเพื่อแก้ไขหรือป้องกันความประพฤติที่ไม่เหมาะสมของผู้อื่น

5.  ความรับผิดชอบตามหน้าที่ (Accountability) คือ
    มีความรับผิดชอบตามหน้าที่และคำนึงถึงจริยธรรมในการตัดสินใจ

6.  ความโปร่งใส (Transparency) คือ การดำเนินกิจการจะต้องมีการเปิดเผย
    (Disclosure) ข้อมูลอย่างเพียงพอตามกฎหมาย
    และกฎระเบียบของหน่วยงานที่มีส่วนเกี่ยวข้องในการควบคุมกำกับดูแลกิจการ

7.  การปฏิบัติต่อผู้มีส่วนได้เสียอย่างเท่าเทียมกัน (Equitable Treatment) คือ
    การปฏิบัติต่อผู้มีส่วนได้เสีย เช่น พนักงาน ผู้ถือหุ้น คู่ค้า เจ้าหนี้ ลูกหนี้ เป็นต้น
    เป็นไปอย่างเป็นธรรมและเท่าเทียมกัน
    อีกทั้งมีการเปิดเผยข้อมูลต่างๆให้กับผู้ที่เกี่ยวข้องอย่างถูกต้อง

8.  ความรับผิดชอบต่อสิ่งแวดล้อม (Responsibilities to Environment) คือ
    ในการทำงานมีความรับผิดชอบต่อสิ่งแวดล้อม ปฏิบัติตามหลักการ
    กฎเกณฑ์และกฎระเบียบอันเกี่ยวกับการรักษาสิ่งแวดล้อม ชุมชน และสังคม

9.  ความปลอดภัยและสุขภาพที่ดีในการทำงาน (Safety and Occupational Health) คือ
    ดำเนินการตามกฎหมายและข้อบังคับต่างๆที่เกี่ยวข้องให้เป็นไปตามมาตรฐานของอุตสาหกรรมที่เกี่ยวกับความปลอดภัยและสวัสดิภาพในการทำงานของพนักงาน
    รวมถึงการมีสุขภาพที่ดีของพนักงานด้วย

10. หลีกเลี่ยงความขัดแย้งทางผลประโยชน์ (Avoiding Conflict of Interests) คือ
    การสร้างกลไกการกำกับดูแลต่างๆ
    เพื่อให้มั่นใจว่ากรรมการและผู้บริหารปฏิบัติหน้าที่ด้วยความระมัดระวังและด้วยความซื่อสัตย์
    รวมถึงรักษาผลประโยชน์ของบริษัทฯ
    การจัดโครงสร้างของคณะกรรมการให้มีอัตราส่วนที่เหมาะสมระหว่างกรรมการที่เป็นผู้บริหารกับกรรมการภายนอก
    การจัดให้มีความรับผิดชอบตามหน้าที่และการเปิดเผยสารสนเทศที่ดี
    ตลอดจนการมีผู้สอบบัญชีอิสระซึ่งช่วยดูแลผู้บริหาร
    โดยการให้คำรับรองเกี่ยวกับการเงินของบริษัทฯ เป็นต้น

นอกจากหลักจริยธรรม 10 ข้อ ดังกล่าวข้างต้นแล้ว
เพื่อเป็นการดำเนินการตามหลักธรรมาภิบาลที่ดีและมีแนวทางที่ชัดเจนในการนำหลักธรรมาภิบาลมาใช้กับองค์กร
บริษัทฯ ยังได้จัดทำข้อพึงปฏิบัติต่อผู้มีส่วนได้เสียของบริษัทฯ ดังนี้

ข้อพึงปฏิบัติต่อลูกค้า

-   พึงขายสินค้าและบริการในราคายุติธรรม

-   พึงขายสินค้าและบริการให้ถูกต้องตามจำนวน คุณภาพ ราคาที่ตกลงกัน
    และมีความรับผิดชอบตามภาระผูกพันของตน

-   พึงดูแลและให้บริการแก่ลูกค้าทุกคนอย่างเท่าเทียมกัน

-   พึงละเว้นการกระทำใดๆที่จะควบคุมการตัดสินใจของลูกค้า

-   พึงละเว้นการกระทำใดๆเพื่อทำให้สินค้ามีราคาสูงขึ้นโดยไม่มีเหตุผล

-   พึงปฏิบัติต่อลูกค้าและให้บริการอย่างมีน้ำใจไมตรี มีอัธยาศัยที่ดีต่อกัน

ข้อพึงปฏิบัติต่อคู่แข่งขัน

-   พึงละเว้นจากการกลั่นแกล้ง ทำให้คู่แข่งขันเสียโอกาสอย่างไม่เป็นธรรม

-   พึงให้ความร่วมมือในการแข่งขัน

ข้อพึงปฏิบัติต่อหน่วยราชการ

-   พึงทำธุรกิจกับหน่วยราชการอย่างตรงไปตรงมา ซื่อสัตย์สุจริตและเป็นธรรม

-   พึงปฏิบัติตามข้อกำหนดของกฎหมายในการทำธุรกิจ

-   พึงละเว้นจากการติดสินบน

-   พึงละเว้นการให้ความร่วมมือและสนับสนุนการกระทำของข้าราชการที่มีต่อเจตนาทำการทุจริตในทางใดๆ

-   พึงให้ความร่วมมือกับหน่วยราชการในการทำหน้าที่พลเมืองดี

-   พึงมีทัศนคติที่ถูกต้องและมีความเชื่อถือต่อหน่วยราชการ

ข้อพึงปฏิบัติต่อพนักงาน

-   พึงให้ค่าจ้างและผลตอบแทนที่เหมาะสม

-   พึงเอาใจใส่สวัสดิการ

-   พึงพัฒนาเพื่อเพิ่มความรู้ความชำนาญและประสบการณ์ เช่น ฝึกอบรม

-   พึงให้ความเป็นธรรม

-   พึงศึกษาและทำความเข้าใจ

-   พึงเคารพสิทธิส่วนบุคคล

-   พึงให้ความเชื่อถือไว้วางใจ

-   พึงให้คำแนะนำที่ปรึกษา

-   พึงสนับสนุนให้พนักงานได้ประพฤติตนเป็นพลเมืองดี

ข้อพึงปฏิบัติต่อสังคม

-   พึงละเว้นจากการประกอบธุรกิจที่ทำให้สังคมเสื่อม

-   พึงละเว้นจากการประกอบกิจการที่ทำลายทรัพยากรธรรมชาติและสิ่งแวดล้อม

-   พึงดูแลเอาใจใส่การประกอบกิจการของตนมิให้ก่อให้เกิดมลภาวะ
    อันเป็นผลกระทบต่อสิ่งแวดล้อมและสังคม

-   พึงให้ความเคารพสิทธิทางปัญญาของผู้อื่นหรือธุรกิจอื่น

-   พึงให้ความร่วมมือกับทุกฝ่ายในชุมชนเพื่อการสร้างสรรค์สังคม

-   พึงให้ความสนใจในการสร้างงานแก่คนในชุมชนให้สอดคล้องกับศักยภาพของชุมชนนั้นๆ

ข้อพึงปฏิบัติต่อผู้ถือหุ้น

-   พึงเปิดเผยข้อมูลอย่างตรงไปตรงมาและทันต่อเวลาต่อผู้ถือหุ้น

-   พึงปฏิบัติต่อผู้ถือหุ้นอย่างเป็นธรรม เท่าเทียมกันและเสมอภาค

-   พึงรักษาผลประโยชน์ต่อผู้ถือหุ้น

-   พึงละเว้นการกระทำใดๆ อันก่อให้เกิดความเสื่อมเสียต่อบริษัทฯ

-   พึงดำเนินธุรกิจเพื่อความมั่งคั่งของผู้ถือหุ้น

  -----------------------------------------------------------------------
  เอกสารแนบ 5 : นโยบายการกำกับดูแลกิจการที่ดี

  -----------------------------------------------------------------------

หลักการและนโยบายการกำกับดูแลกิจการที่ดี

บริษัท เอสทีพี แอนด์ ไอ จำกัด(มหาชน) ตระหนักถึงความสำคัญของการกำกับดูแลกิจการที่ดี
โดยมีความเชื่อมั่นว่าการกำกับดูแลกิจการที่ดี
จะเป็นการเสริมสร้างความเป็นเลิศทั้งในด้านกระบวนการทำงานและกระบวนการบริหารจัดการ
ซึ่งจะยกระดับผลการดำเนินงานของบริษัท ให้เป็นที่น่าเชื่อถือต่อนักลงทุนและผู้ที่เกี่ยวข้อง
ทั้งยังเป็นการเพิ่มมูลค่าสูงสุดให้แก่ผู้ถือหุ้น บริษัทจึงได้กำหนดนโยบายการกำกับดูแลกิจการขึ้น
โดยยึดถือหลักการกำกับดูแลกิจการที่ดี ตามแนวทางของตลาดหลักทรัพย์แห่งประเทศไทย
โดยหลักการกำกับดูแลกิจการที่ดีของบริษัทได้ยึดถือตามหลักการ 4 ประการ ดังนี้

1)  ความโปร่งใส ( Transparency )
    คือฐานที่สร้างความไว้วางใจระหว่างบริษัทกับผู้มีส่วนได้เสียภายในกรอบข้อจำกัดของภาวะการแข่งขันของบริษัท
    ความโปร่งใสมีส่วนช่วยเสริมประสิทธิผลของบริษัทและการทำงานของตลาดทุน
    ช่วยให้คณะกรรมการบริษัทสามารถแก้ไขปัญหาอย่างมีประสิทธิผลและเปิดโอกาสให้ผู้ถือหุ้นและผู้ที่เกี่ยวข้องพินิจพิเคราะห์บริษัทได้อย่างถี่ถ้วนขึ้น

2)  ความซื่อสัตย์ ( Integrity )
    หมายถึงการทำธุรกิจอย่างตรงไปตรงมาภายใต้กรอบจริยธรรมที่ดี
    รายงานทางการเงินและสารสนเทศอื่นๆ
    ที่เผยแพร่โดยบริษัทต้องแสดงภาพที่ถูกต้องและครบถ้วนเกี่ยวกับฐานะการเงินของบริษัท

3)  ความรับผิดชอบต่อผลการปฏิบัติงานตามหน้าที่ ( Accountability )
    มีส่วนสำคัญกับคณะกรรมการบริษัทและผู้ถือหุ้น
    คณะกรรมการบริษัทแสดงความรับผิดชอบดังกล่าวโดยมีบทบาทสำคัญในการนำเสนอรายงานต่อผู้ถือหุ้นเกี่ยวกับผลการปฏิบัติงานของบริษัท
    ความรับผิดชอบตามหน้าที่ของคณะกรรมการบริษัทต้องอาศัยกฏเกณฑ์และข้อกำหนดที่เหมาะสม
    และการเปิดเผยผลการปฏิบัติงาน เป็นปัจจัยสำคัญของความสำเร็จของกิจการ

4)  ความสามารถในการแข่งขัน ( Competitiveness ) เป้าหมายคือ
    การมีส่วนช่วยในการสร้างความเจริญและเพิ่มมูลค่าแก่ผู้ถือหุ้น
    การกำกับดูแลจึงควรมีความคล่องตัวและเสริมสร้างให้เกิดและไม่เป็นอุปสรรคต่อการริเริ่ม
    ประสิทธิภาพ และภาวะการเป็นผู้ประกอบการ
    อันจะนำไปสู่ความได้เปรียบเชิงการแข่งขันที่ยั่งยืนให้กับบริษัท

บริษัทฯ ได้จัดทำนโยบายการกำกับดูแลกิจการ โดยจัดหมวดหมู่ออกเป็น 5
หมวดตามหลักการกำกับดูแลกิจการที่ดีสำหรับบริษัทจดทะเบียน ปี 2549
ของตลาดหลักทรัพย์แห่งประเทศไทย ทั้งนี้การกำหนดบทบัญญัติต่างๆ
จะยึดให้เป็นแนวทางที่ปฏิบัติได้จริง นอกจากนี้บริษัทฯ
ยังได้นำหลักการกำกับดูแลกิจการที่ดีมาใช้เป็นแนวทางพัฒนานโยบาย เพื่อให้การบริหารงาน
และการดำเนินธุรกิจของบริษัทฯ เป็นไปอย่างมีประสิทธิภาพและโปร่งใส
อันจะเป็นการให้ความคุ้มครอง และเพิ่มความเชื่อมั่นแก่ผู้ถือหุ้น นักลงทุน พนักงาน
และผู้เกี่ยวข้องทุกฝ่าย โดยมีแนวทางปฏิบัติในแต่ละหมวดดังต่อไปนี้

หมวดที่ 1 สิทธิของผู้ถือหุ้น

บริษัทฯ ได้กำหนดนโยบายในการกำกับดูแลกิจการ โดยคำนึงถึงสิทธิของผู้ถือหุ้น
เพื่อสร้างความมั่นใจว่าผู้ถือหุ้นทุกรายได้รับสิทธิพื้นฐานต่างๆ อันได้แก่ การซื้อขายหรือโอนหุ้น
การได้รับส่วนแบ่งผลกำไรจากบริษัทฯ การได้รับข้อมูลของบริษัทฯ อย่างเพียงพอ
การเข้าร่วมประชุมผู้ถือหุ้น การแสดงความคิดเห็นในที่ประชุมอย่างเป็นอิสระ
การมีส่วนร่วมในการตัดสินใจในเรื่องสำคัญของบริษัทฯ
ทั้งนี้ผู้ถือหุ้นทุกรายมีสิทธิออกเสียงตามจำนวนหุ้นที่ถืออยู่ แต่ละหุ้นมีสิทธิออกเสียงหนึ่งเสียง
โดยได้ดำเนินการดังต่อไปนี้

1.  เผยแพร่ข้อมูลข่าวสารที่สำคัญ และจำเป็นสำหรับผู้ถือหุ้นอย่างสม่ำเสมอ โดยผ่าน
    เว็บไซต์ของบริษัทฯ และระบบข่าวของตลาดหลักทรัพย์ฯ

2.  จัดส่งหนังสือนัดประชุมที่ระบุวัน เวลา สถานที่จัดประชุม
    และวาระการประชุมพร้อมเอกสารที่เกี่ยวข้องให้ผู้ถือหุ้นอย่างครบถ้วน ได้แก่
    แผนที่ของสถานที่จัดประชุม รายละเอียดของข้อมูลแต่ละวาระการประชุม รายงานประจำปี
    แบบหนังสือมอบฉันทะ และข้อมูลเกี่ยวกับกรรมการอิสระ
    เพื่อให้ผู้ถือหุ้นสามารถเลือกที่จะมอบฉันทะให้เข้าประชุมแทนได้
    ซึ่งในหนังสือนัดประชุมจะแจ้งรายละเอียดของเอกสารที่ผู้ถือหุ้นจะต้องนำมาแสดงในวันประชุมด้วย
    รวมถึงข้อบังคับบริษัทในส่วนที่เกี่ยวข้องกับการประชุมผู้ถือหุ้น

3.  เผยแพร่ข้อมูลต่างๆ เกี่ยวกับวาระการประชุมผู้ถือหุ้นล่วงหน้าประมาณ 30 วัน
    ผ่านทางเว็บไซต์ของบริษัทฯ
    เพื่อเปิดโอกาสให้ผู้ถือหุ้นได้มีเวลาศึกษาข้อมูลประกอบการประชุมล่วงหน้าอย่างเพียงพอ

4.  ข้อมูลประกอบการประชุมที่เผยแพร่ผ่าน Website ของบริษัท
    มีข้อมูลเหมือนกับข้อมูลที่บริษัทจะส่งให้ผู้ถือหุ้นในรูปแบบเอกสาร

5.  บริษัทแจ้งกฎเกณฑ์และวิธีการในการเข้าร่วมประชุมผู้ถือหุ้นให้ผู้ถือหุ้นทราบในหนังสือเชิญประชุม
    ก่อนเริ่มการประชุม ประธานกรรมการแจ้งจำนวน/สัดส่วนผู้ถือหุ้นที่เข้าประชุม
    ทั้งที่มาด้วยตนเองและรับมอบฉันทะ จากนั้นชี้แจงวิธีการลงคะแนนเสียงและนับคะแนนเสียง
    โดยจัดให้มีคณะกรรมการตรวจนับคะแนน ซึ่งประกอบด้วย เจ้าหน้าที่ของบริษัทฯ
    และสำนักงานกฎหมายดำเนินการตรวจนับคะแนนเพื่อความโปร่งใส
    และแสดงผลสรุปของคะแนนเสียงทุกวาระในห้องประชุม และมีผู้สอบบัญชีของบริษัท
    ในการเข้าร่วมประชุมผู้ถือหุ้นด้วย

6.  เปิดโอกาสให้ผู้ถือหุ้นมีส่วนร่วมในระหว่างการประชุม โดยให้ผู้ถือหุ้นได้ซักถามในประเด็นต่างๆ
    ที่เป็นข้อสงสัย หรือแสดงข้อคิดเห็นเพิ่มเติมได้
    ก่อนที่จะลงคะแนนและสรุปมติที่ประชุมของแต่ละวาระ โดยที่กรรมการ
    และกรรมการบริหารที่ดำรงตำแหน่งเฉพาะเรื่องต่างๆ จะร่วมชี้แจงรายละเอียด
    และตอบข้อซักถามของผู้ถือหุ้นด้วย

7.  ให้สิทธิผู้ถือหุ้นที่มาร่วมประชุมผู้ถือหุ้นภายหลังเริ่มการประชุมแล้วมีสิทธิออกเสียงหรือลงคะแนนในระเบียบวาระที่อยู่ระหว่างการพิจารณาและยังไม่ได้ลงมติ

8.  คณะกรรมการเสนอชื่อกรรมการอิสระ 2 ท่านในหนังสือเชิญประชุม
    ให้เป็นผู้รับมอบฉันทะจากผู้ถือหุ้น
    โดยสนับสนุนให้ผู้ถือหุ้นใช้แบบมอบฉันทะรูปแบบที่ผู้ถือหุ้นสามารถระบุความเห็นในการลงคะแนนเสียงได้

หมวดที่ 2 การปฏิบัติต่อผู้ถือหุ้นอย่างเท่าเทียมกัน

1.  คณะกรรมการบริษัท มีหน้าที่ในการดูแลให้ การจัดการประชุมผู้ถือหุ้น ให้เป็นไปตามกฎหมาย
    ข้อบังคับและระเบียบที่เกี่ยวข้องอย่างเคร่งครัด
    โดยไม่เป็นการจำกัดโอกาสการเข้าประชุมของผู้ถือหุ้น
    ไม่เป็นการจำกัดโอกาสของผู้ถือหุ้นในการศึกษาข้อมูลประกอบการประชุมล่วงหน้าอย่างเพียงพอเหมาะสม
    และละเว้นการกระทำใดๆ อันจะเป็นการจำกัดการใช้สิทธิของผู้ถือหุ้นในการออกเสียง
    แสดงความเห็น และตั้งคำถามต่อที่ประชุม

2.  เปิดโอกาสให้ผู้ถือหุ้นมีสิทธิที่จะเสนอเพิ่มวาระการประชุม
    และเสนอชื่อบุคคลเพื่อเข้ารับการเลือกตั้งเป็นกรรมการในการประชุมสามัญผู้ถือหุ้นประจำปี
    ก่อนที่จะส่งหนังสือนัดประชุม
    โดยแจ้งวิธีการและกำหนดระยะเวลาสิ้นสุดในการให้สิทธิผ่านระบบข่าวของตลาดหลักทรัพย์ฯ

3.  ดำเนินการประชุมโดยเรียงตามวาระที่ระบุในหนังสือนัดประชุม (ไม่มีการสลับวาระ)
    และไม่มีการเพิ่มวาระเพื่อพิจารณาอื่นนอกจากที่ระบุไว้ในหนังสือนัดประชุม (ไม่มีวาระจร)

4.  นำเสนอข้อมูลของกรรมการอิสระเพื่อเป็นทางเลือกในการมอบฉันทะของผู้ถือหุ้น
    และสนับสนุนให้ใช้หนังสือมอบฉันทะรูปแบบที่สามารถกำหนดทิศทางการลงคะแนนเสียงได้

5.  จัดให้มีบัตรลงคะแนนเสียงในแต่ละวาระ สำหรับผู้ถือหุ้นใช้ในการลงคะแนนเสียง
    โดยเฉพาะสำหรับผู้ถือหุ้นที่ไม่เห็นด้วยและงดออกเสียง
    เพื่อให้ผู้ถือหุ้นสามารถใช้สิทธิออกเสียงในแต่ละเรื่องได้อย่างเป็นอิสระ
    โดยเมื่อจบการประชุมผู้ถือหุ้นสามารถขอตรวจสอบรายละเอียดได้

6.  เปิดโอกาสให้ผู้ถือหุ้นมีทางเลือกในการใช้สิทธิออกเสียงเลือกกรรมการที่เสนอแต่งตั้งเป็นรายคน

7.  กำหนดแนวทางในการรักษาข้อมูลอันเป็นความลับของบริษัท ฯ
    ไว้ในจรรยาบรรณทางธุรกิจของบริษัทฯ เพื่อให้กรรมการ ผู้บริหาร
    และพนักงานในองค์กรถือปฏิบัติ ทั้งนี้เพื่อไม่ให้เกิดผลกระทบใดๆ ต่อบริษัทฯ

8.  กำหนดแนวทางปฏิบัติสำหรับกรรมการ ผู้บริหาร และพนักงาน
    เกี่ยวกับความขัดแย้งทางผลประโยชน์ไว้ในจรรยาบรรณทางธุรกิจของบริษัทฯ
    ทั้งนี้เพื่อรักษาผลประโยชน์อันชอบธรรมของบริษัทฯ

9.  ให้โอกาสแก่ผู้ถือหุ้น ในการศึกษาข้อมูล สารสนเทศ ของบริษัท อย่างเหมาะสม เพียงพอ

หมวดที่ 3 บทบาทของผู้มีส่วนได้เสีย

บริษัทมีนโยบายที่ชัดเจนในการดูแลและคำนึงถึงสิทธิของผู้มีส่วนได้เสียกลุ่มต่างๆ
บริษัทจึงได้จัดทำข้อพึงปฏิบัติที่ดีต่อผู้มีส่วนได้เสียอื่นกับบริษัทไว้อย่างชัดเจน ทั้งในส่วนของ ลูกค้า
คู่แข่งขัน หน่วยราชการ พนักงาน สังคม คู่ค้า และ เจ้าหนี้
และกำหนดให้เป็นหน้าที่และความรับผิดชอบของกรรมการบริษัท ผู้บริหาร
และพนักงานทุกคนที่จะต้องรับทราบและยึดถือปฏิบัติตามแนวทางต่างๆ อย่างเคร่งครัด

ข้อพึงปฏิบัติ ต่อ ลูกค้า

1)  พึงขายสินค้าและบริการในราคายุติธรรม

2)  พึงขายสินค้าและบริการให้ถูกต้องตามจำนวน คุณภาพ ราคาที่ตกลงกัน
    และมีความรับผิดชอบตามภาระผูกพันของตน

3)  พึงดูแลและให้บริการแก่ลูกค้าทุกคนอย่างเท่าเทียมกัน

4)  พึงละเว้นการกระทำใดๆ ที่จะควบคุมการตัดสินใจของลูกค้า

5)  พึงละเว้นการกระทำใดๆ เพื่อทำให้สินค้ามีราคาสูงขึ้นโดยไม่มีเหตุผล

6)  พึงปฏิบัติต่อลูกค้า และให้บริการอย่างมีน้ำใจไมตรี มีอัธยาศัยที่ดีต่อกัน

ข้อพึงปฏิบัติ ต่อ คู่แข่งขัน

1)  พึงละเว้นจากการกลั่นแกล้ง ทำให้คู่แข่งขันเสียโอกาสอย่างไม่เป็นธรรม

2)  พึงให้ความร่วมมือในการแข่งขัน

ข้อพึงปฏิบัติ ต่อ หน่วยราชการ

1)  พึงทำธุรกิจกับหน่วยราชการอย่างตรงไปตรงมา ซื่อสัตย์สุจริต และเป็นธรรม

2)  พึงปฏิบัติตามข้อกำหนดของกฎหมายในการทำธุรกิจ

3)  พึงละเว้นจากการติดสินบน

4)  พึงละเว้นการให้ความร่วมมือ
    สนับสนุนการกระทำของข้าราชการที่มีต่อเจตนาทำการทุจริตในทางใดๆ

5)  พึงให้ความร่วมมือกับหน่วยราชการในการทำหน้าที่พลเมืองดี

6)  พึงมีทัศนคติที่ถูกต้องและมีความเชื่อถือต่อหน่วยราชการ

ข้อพึงปฏิบัติ ต่อ พนักงาน

1)  พึงให้ค่าจ้างและผลตอบแทนที่เหมาะสม

2)  พึงเอาใจใส่สวัสดิการ

3)  พึงพัฒนา เพื่อเพิ่มความรู้ความชำนาญและประสบการณ์ เช่น การฝึกอบรม

4)  พึงให้ความเป็นธรรม

5)  พึงศึกษาและทำความเข้าใจ

6)  พึงเคารพสิทธิส่วนบุคคล

7)  พึงให้ความเชื่อถือไว้วางใจ

8)  พึงให้คำแนะนำ ปรึกษา

9)  พึงสนับสนุนให้พนักงานได้ประพฤติตนเป็นพลเมืองดี

ข้อพึงปฏิบัติ ต่อ สังคม

1)  พึงละเว้นจากการประกอบธุรกิจที่ทำให้สังคมเสื่อม

2)  พึงละเว้นจากการประกอบกิจการที่ทำลายทรัพยากรธรรมชาติและสิ่งแวดล้อม

3)  พึงดูแลเอาใจใส่การประกอบกิจการของตนมิให้เป็นต้นเหตุก่อมลภาวะให้สิ่งแวดล้อมและสังคม

4)  พึงให้ความเคารพสิทธิทางปัญญาของผู้อื่น หรือ ธุรกิจอื่น

5)  พึงให้ความร่วมมือกับทุกฝ่ายในชุมชนเพื่อการสร้างสรรค์สังคม

6)  พึงให้ความสนใจในการสร้างงานแก่คนในชุมชนให้สอดคล้องกับศักยภาพของชุมชนนั้นๆ

ข้อพึงปฏิบัติ ต่อ ผู้ถือหุ้น

1)  พึงเปิดเผยข้อมูลอย่างตรงไปตรงมาและทันต่อเวลาต่อผู้ถือหุ้น

2)  พึงปฏิบัติต่อผู้ถือหุ้นอย่างเป็นธรรม เท่าเทียมกันและเสมอภาค

3)  พึงรักษาผลประโยชน์ต่อผู้ถือหุ้น

4)  พึงละเว้นการกระทำใดๆอันก่อให้เกิดความเสื่อมเสียต่อบริษัทฯ

5)  พึงดำเนินธุรกิจเพื่อความมั่งคั่งของผู้ถือหุ้น

ข้อพึงปฏิบัติ ต่อ คู่ค้า

1.  พึงปฏิบัติตามข้อสัญญาระหว่างบริษัทและคู่ค้า

ข้อพึงปฏิบัติ ต่อ เจ้าหนี้

1)  พึงปฏิบัติตามข้อสัญญาระหว่างบริษัทและเจ้าหนี้

หมวดที่ 4 การเปิดเผยข้อมูลและความโปร่งใส

คณะกรรมการบริษัทกำกับดูแลให้บริษัทมีการเปิดเผยข้อมูลให้เป็นไปตามหลักการกำกับดูแล กิจการที่ดี
ดังนี้

1.  เปิดเผยข้อมูลตามเกณฑ์ที่กำหนดและผ่านช่องทางของตลาดหลักทรัพย์แห่งประเทศไทย เช่น
    แบบแสดงรายการข้อมูลประจำปี รายงานประจำปี
    คณะกรรมการบริษัทมีการเปิดเผยข้อมูลและปรับปรุงข้อมูลให้เป็นปัจจุบันอย่างสม่ำเสมอ

2.  จัดทำรายงานความรับผิดชอบของคณะกรรมการต่อรายงานทางการเงินแสดงคู่กับรายงานของผู้สอบบัญชีในรายงานประจำปี

3.  เปิดเผยบทบาทและหน้าที่ของคณะกรรมการและคณะกรรมการชุดย่อย
    จำนวนครั้งของการประชุมและจำนวนครั้งที่กรรมการแต่ละท่านเข้าร่วมประชุมในปีที่ผ่านมาและความเห็นจากการทำหน้าที่ดังกล่าว
    ตลอดจการเปิดเผยข้อมูลประวัติ ณวุฒิ ประสบการณ์ และการถือหุ้น

4.  เปิดเผยนโยบายและรูปแบบการจ่ายค่าตอบแทนกรรมการและผู้บริหารระดับสูงที่สะท้อนภาระหน้าที่และความรับผิดชอบ
    โดยรวมถึงค่าตอบแทนที่กรรมการแต่ละท่านได้รับจากการเป็นกรรมการบริษัทย่อยด้วย

5.  เปิดเผยข้อมูลสารสนเทศที่เกี่ยวข้องกับการดำเนินงานของบริษัท ไม่ว่าจะเป็น งบการเงิน
    รายงานประจำปี แบบแสดงรายการข้อมูลประจำปี และข้อมูลสารสนเทศอื่นๆที่สำคัญ
    อย่างครบถ้วน เพียงพอ ทันเวลา และโปร่งใส เป็นไปตามกฎหมาย
    ข้อบังคับและระเบียบที่เกี่ยวข้องอย่างเคร่งครัด อีกทั้งจัดให้มีหน่วยงานนักลงทุนสัมพันธ์
    (Investor Relations) ทำหน้าที่ในการสื่อสารกับผู้ถือหุ้น นักลงทุน นักวิเคราะห์
    และหน่วยงานภาครัฐที่เกี่ยวข้อง ตลอดจนการเผยแพร่ข้อมูลสารสนเทศ ผ่านสื่อต่างๆ และ
    Website ของบริษัท

6.  บริษัท ให้ความสำคัญกับการบริหารความเสี่ยง
    เนื่องจากการบริหารความเสี่ยงที่มีประสิทธิผลนั้น
    จะช่วยให้บรรลุวัตถุประสงค์หรือกลยุทธ์ทางธุรกิจที่กำหนดไว้ ช่วยให้เกิดผลการดำเนินงานที่ดี
    และการปฏิบัติงานเป็นไปตามกฎระเบียบที่เกี่ยวข้อง
    ยึดแนวทางการบริหารความเสี่ยงที่มีมาตรฐานตามที่ตลาดหลักทรัพย์แห่งประเทศไทยได้ประกาศใช้
    ซึ่งมีการติดตามผลอย่างสม่ำเสมอโดยมีหน่วยงานตรวจสอบภายในเป็นหน่วยงานที่ให้คำแนะนำ

7.  นโยบายด้านการควบคุมภายใน

1)  จัดทำระบบการควบคุมการดำเนินงานทั้งระบบ ไม่ว่าจะเป็นการควบคุมทางด้านการเงินและ
    ด้านปฏิบัติงาน เพื่อให้การดำเนินงานเป็นไปตามกฎหมาย
    ข้อบังคับและระเบียบของภาครัฐที่เกี่ยวข้อง รวมไปถึงระเบียบการดำเนินงานของบริษัท
    อย่างเคร่งครัด

2)  จัดให้มีหน่วยงานตรวจสอบภายใน ที่เป็นหน่วยงานอิสระ
    ทำหน้าที่ในการตรวจสอบการปฏิบัติงานทั้งระบบ
    และเสนอผลการตรวจสอบต่อคณะกรรมการตรวจสอบ

หมวดที่ 5 ความรับผิดชอบของคณะกรรมการ

องค์ประกอบและคุณสมบัติของกรรมการบริษัท

1)  คณะกรรมการบริษัทมีจำนวน ไม่น้อยกว่า 5 ท่าน และ
    กรรมการไม่น้อยกว่ากึ่งหนึ่งของจำนวนกรรมการทั้งหมดนั้น ต้องมีถิ่นที่อยู่ในราชอาณาจักร
    และจะต้องมีคุณสมบัติตามที่กฎหมายกำหนด

2)  หากมีตำแหน่งกรรมการบริษัทว่าง เพราะเหตุอื่นนอกจากถึงคราวออกตามวาระ
    ให้คณะกรรมการบริษัท เลือกแต่งตั้งผู้อื่นเข้าเป็นกรรมการบริษัทแทนตำแหน่งที่ว่างได้
    บุคคลที่ได้รับแต่งตั้งเป็นกรรมการบริษัทใหม่นั้น
    ให้มีเวลาอยู่ในตำแหน่งได้เพียงเท่าที่กำหนดระยะเวลาซึ่งกรรมการบริษัทที่ตนเข้าสืบตำแหน่งนั้นชอบที่จะอยู่ได้

บทบาท หน้าที่ และความรับผิดชอบของกรรมการบริษัท

1)  คณะกรรมการบริษัท มีหน้าที่ปฏิบัติตามวัตถุประสงค์ ข้อบังคับของบริษัท
    และมติที่ประชุมผู้ถือหุ้นของบริษัท ตลอดจนการดำเนินการตามกฎหมาย ข้อบังคับ และ ระเบียบ
    ที่เกี่ยวข้อง เช่นพระราชบัญญัติบริษัทมหาชนจำกัด พ.ศ. 2535 และ กฎหมายว่าด้วย
    พระราชบัญญัติหลักทรัพย์และตลาดหลักทรัพย์ พ.ศ. 2535
    โดยใช้ความรู้ความสามารถและประสบการณ์ให้เป็นประโยชน์ต่อการดำเนินธุรกิจของบริษัท

2)  ทบทวน ให้ความเห็นชอบ นโยบาย ทิศทางการดำเนินงาน
    แผนงานของบริษัทที่เสนอโดยฝ่ายจัดการ

3)  กำกับดูแลให้ฝ่ายจัดการดำเนินงานตามนโยบายที่กำหนดไว้อย่างมีประสิทธิภาพ
    และให้ฝ่ายจัดการนำเสนอเรื่องที่มีสาระสำคัญต่อการดำเนินงานของบริษัท
    รายการระหว่างบุคคลที่เกี่ยวโยงกันอื่น ๆ ให้พิจารณาโดยเป็นไปตามกฎระเบียบ
    ข้อบังคับของสำนักงานคณะกรรมการกำกับหลักทรัพย์และตลาดหลักทรัพย์และตลาดหลักทรัพย์แห่งประเทศไทย
    หากจำเป็นคณะกรรมการบริษัทจะได้กำหนดให้มีการว่าจ้างที่ปรึกษาภายนอกเพื่อให้คำปรึกษาหารือให้ความเห็นทางวิชาชีพประกอบการตัดสินใจในเรื่องที่มีผลต่อการดำเนินธุรกิจอย่างมีสาระสำคัญของบริษัท

4)  ให้ความเห็นชอบนโยบายการกำกับดูแลกิจการที่ดีเป็นลายลักษณ์อักษร
    ตลอดจนให้มีการประเมินผลการปฏิบัติตามนโยบายการกำกับดูแลกิจการและทบทวนนโยบายดังกล่าวอย่างน้อยปีละ
    1 ครั้ง

5)  ให้ความเห็นชอบจรรยาบรรณธุรกิจที่เป็นลายลักษณ์อักษร
    และให้ฝ่ายบริหารนำไปปฏิบัติทั้งในระดับกรรมการ ผู้บริหาร และพนักงาน

6)  กำกับให้บริษัท มีระบบการควบคุมภายใน
    และการตรวจสอบภายในที่มีประสิทธิผลโดยจัดให้มีผู้ตรวจสอบภายใน เป็นผู้ติดตาม ดำเนินการ
    และ ประสานงานกับ คณะกรรมการตรวจสอบ
    ตลอดจนให้มีการประเมินความเพียงพอของระบบการควบคุมภายในอย่างน้อยปีละ 1 ครั้ง

7)  กรรมการอิสระของบริษัท จะใช้ดุลพินิจของตนอย่างเป็นอิสระในการพิจารณากำหนดกลยุทธ์
    การบริหารงาน การแต่งตั้งกรรมการ
    และเรื่องที่มีผลกระทบต่อผลประโยชน์ของผู้มีส่วนได้เสียของบริษัท
    รวมถึงการเข้าถึงสารสนเทศทางการเงิน
    และทางธุรกิจอื่นอย่างเพียงพอต่อการปฏิบัติหน้าที่และนโยบายการดำเนินงาน

 คุณสมบัติกรรมการอิสระ

1.  ต้องถือหุ้นไม่เกิน 1% ของจำนวนหุ้นที่มีสิทธิออกเสียงทั้งหมดของบริษัท บริษัทใหญ่ บริษัทย่อย
    บริษัทร่วม หรือนิติบุคคลที่อาจมีความขัดแย้ง โดยให้นับรวมหุ้นที่ถือโดยผู้ที่กี่ยวข้อง¹ด้วย

2.  ไม่เป็นกรรมการที่มีส่วนร่วมบริหารงาน²/พนักงาน/ลูกจ้าง/ที่ปรึกษาที่ได้รับเงินเดือนประจำ/ผู้มีอำนาจควบคุมของบริษัท
    บริษัทใหญ่ บริษัทย่อย บริษัทร่วม บริษัทย่อยลำดับเดียวกัน³ หรือนิติบุคคลที่อาจมีความขัดแย้ง
    (ปัจจุบันและช่วง 2 ปีก่อน ได้รับการแต่งตั้ง)

3.  ไม่มีความสัมพันธ์ทางสายโลหิตหรือโดยการจดทะเบียนในลักษณะที่เป็นบิดามารดา คู่สมรส
    พี่น้อง และบุตร รวมทั้งคู่สมรสของบุตร กับผู้บริหาร ผู้ถือหุ้นรายใหญ่ ผู้มีอำนาจควบคุม
    หรือบุคคลที่จะได้รับการเสนอชื่อเป็นผู้บริหารหรือผู้มีอำนาจควบคุมของบริษัทหรือบริษัทย่อย

4.  ความสัมพันธ์ทางธุรกิจกับบริษัท

    1.  ลักษณะความสัมพันธ์

        1.  ความสัมพันธ์ในลักษณะของการให้บริการทางวิชาชีพ

1)  ลักษณะความสัมพันธ์: ผู้สอบบัญชี ผู้ให้บริการทางวิชาชีพอื่น เช่น ที่ปรึกษากฎหมาย
    ที่ปรึกษาทางการเงิน ผู้ประเมินราคาทรัพย์สิน เป็นต้น

2)  ระดับนัยสำคัญที่เข้าข่ายไม่อิสระ

  2.1) กรณีผู้สอบบัญชี: ห้ามทุกกรณี

  2.2) กรณีเป็นผู้ให้บริการทางวิชาชีพอื่น: มูลค่ารายการเกิน 2 ล้านบาทต่อปี

1.  ความสัมพันธ์ทางการค้า/ทางธุรกิจ
    (ใช้แนวทางในทำนองเดียวกับข้อกำหนดว่าด้วยการทำรายการที่เกี่ยวโยงกันของตลาดหลักทรัพย์ฯ)

1)  ลักษณะความสัมพันธ์: กำหนดครอบคลุมรายการทางธุรกิจทุกประเภท ได้แก่
    รายการที่เป็นธุรกรรมปกติ รายการเช่า/ให้เช่าอสังหาริมทรัพย์
    รายการที่เกี่ยวกับสินทรัพย์/บริการ และรายการให้หรือรับความช่วยเหลือทางการเงิน

¹ผู้ที่เกี่ยวข้อง หมายถึง บุคคลตามมาตรา 258 แห่งพระราชบัญญัติหลักทรัพย์และตลาดหลักทรัพย์

²กรรมการที่มีส่วนร่วมบริหารงาน หมายถึง กรรมการที่ดำรงตำแหน่งเป็นผู้บริหาร
กรรมการที่ทำหน้าที่รับผิดชอบเยี่ยงผู้บริหาร และกรรมการที่มีอำนาจลงนามผูกพัน
เว้นแต่แสดงได้ว่าเป็นการลงนามผู้กพันตามรายการที่คณะกรรมการมีมติอนุมัติไว้แล้ว
และเป็นการลงนามร่วมกับกรรมการรายอื่น

³บริษัทย่อยลำดับเดียวกัน หมายถึง บริษัทย่อยตั้งแต่ 2 บริษัทขึ้นไปที่มีบริษัทใหญ่เป็นบริษัทเดียวกัน

2)  ระดับนัยสำคัญที่เข้าข่ายไม่อิสระ: มูลค่ารายการ > 20 ล้านบาท หรือ > 3% ของ NTA
    ของบริษัท แล้วแต่จำนวนใดจะต่ำกว่า ทั้งนี้
    ในการพิจารณามูลค่ารายการให้รวมรายการที่เกิดขึ้นในระหว่าง 6
    เดือนก่อนวันที่มีการทำรายการในครั้งนี้ด้วย

    1.  กรณีที่มีลักษณะความสัมพันธ์ตาม (4.1) กับนิติบุคคล บุคคลที่ถือว่าเข้าข่ายไม่อิสระ ได้แก่
        ผู้ถือหุ้นรายใหญ่ กรรมการ (ยกเว้นกรณีเป็นกรรมการอิสระ/กรรมการตรวจสอบ)
        และผู้บริหารหรือ partner ของนิติบุคคลนั้น

    2.  กำหนดช่วงเวลาที่ห้ามมีความสัมพันธ์ตาม (4.1) และ (4.2): ปัจจุบันและ 2
        ปีก่อนได้รับการแต่งตั้ง

    3.  ข้อยกเว้น: กรณีมีเหตุจำเป็นและสมควร ซึ่งมิได้เกิดขึ้นอย่างสม่ำเสมอและต่อเนื่อง
        กรรมการอิสระ/กรรมการตรวจสอบอาจมีความสัมพันธ์เกินระดับนัยสำคัญที่กำหนดในระหว่างดำรงตำแหน่งก็ได้
        แต่ต้องได้รับอนุมัติจากคณะกรรมการบริษัทก่อน และมติที่ได้ต้องเป็นมติเป็นเอกฉันท์
        นอกจากนี้
        บริษัทต้องเปิดเผยความสัมพันธ์ดังกล่าวของกรรมการรายนั้นไว้ในแบบแสดงรายการข้อมูลประจำปี
        (แบบ 56-1) และรายงานประจำปี (แบบ 56-2) ของบริษัท
        และหากต่อมาบริษัทจะเสนอกรรมการอิสระ/กรรมการตรวจสอบรายนั้น
        เพื่อดำรงตำแหน่งต่ออีกวาระหนึ่ง
        บริษัทจะต้องเปิดเผยข้อมูลเกี่ยวกับความสัมพันธ์ดังกล่าวในหนังสือนัดประชุมผู้ถือหุ้นในวาระเลือกตั้งกรรมการด้วย

5.  ไม่เป็นกรรมการที่ได้รับแต่งตั้งขึ้นเพื่อเป็นตัวแทนของกรรมการของบริษัท
    ผู้ถือหุ้นรายใหญ่หรือผู้ถือหุ้นซึ่งเป็นผู้เกี่ยวข้องกับผู้ถือหุ้นรายใหญ่ของบริษัท

6.  ไม่มีลักษณะอื่นใดที่ทำให้ไม่สามารถให้ความเห็นอย่างเป็นอิสระได้

7.  กรรมการอิสระที่มีคุณสมบัติตาม 1 – 6
    อาจได้รับมอบหมายจากคณะกรรมการบริษัทให้ตัดสินใจในการดำเนินกิจการของบริษัท
    บริษัทใหญ่ บริษัทย่อย บริษัทร่วม บริษัทย่อยลำดับเดียวกัน หรือนิติบุคคลที่อาจมีความขัดแย้ง
    โดยมีการตัดสินใจในรูปแบบองค์คณะ (collective decision) ได้

  ทั้งนี้ ในกรณีที่กรรมการอิสระมีการดำรงตำแหน่งเป็นกรรมการอิสระในบริษัทใหญ่ บริษัทย่อย
  และบริษัทย่อยลำดับเดียวกัน บริษัทต้องเปิดเผยข้อมูลเกี่ยวกับการดำรงตำแหน่งดังกล่าว
  และค่าตอบแทนรวมที่กรรมการอิสระรายนั้นได้รับในแบบ filing แบบ 56-1 และแบบ 56-2
  ด้วย

คุณสมบัติกรรมการตรวจสอบ

1. ได้รับแต่งตั้งจากคณะกรรมการหรือผู้ถือหุ้น

2. ทุกคนต้องเป็นกรรมการอิสระ

3.
ไม่เป็นกรรมการที่ได้รับมอบหมายจากคณะกรรมการบริษัทให้ตัดสินใจในการดำเนินกิจการของบริษัท
บริษัทใหญ่ บริษัทย่อย บริษัทร่วม บริษัทย่อยลำดับเดียวกัน หรือ นิติบุคคลที่อาจมีความขัดแย้ง

4. ไม่เป็นกรรมการของบริษัทใหญ่ บริษัทย่อย และบริษัทย่อยลำดับเดียวกัน

5. มีหน้าที่ตามที่ตลาดหลักทรัพย์ฯ กำหนด

6. มีกรรมการตรวจสอบอย่างน้อย 1 คน
ที่มีความรู้และประสบการณ์เพียงพอที่จะทำหำน้าที่ในการสอบทานความน่าเชื่อถือของงบการเงินได้
โดยบริษัทต้องระบุไว้ในแบบ filing แบบ 56-1 และแบบ 56-2 ว่า
กรรมการตรวจสอบรายใดเป็นผู้ที่มีคุณสมบัติดังกล่าว
และกรรมการตรวจสอบรายนั้นต้องระบุคุณสมบัติดังกล่าวไว้ในหนังสือรับรองประวัติของกรรมการตรวจสอบที่ต้องส่งต่อตลาดหลักทรัพย์ฯ
ด้วย

การประชุมคณะกรรมการบริษัท

1)  บริษัทกำหนดให้มีการประชุมคณะกรรมการบริษัทอย่างสม่ำเสมอ
    โดยกำหนดให้มีการประชุมคณะกรรมการบริษัทอย่างน้อย 3 เดือนต่อครั้ง
    เพื่อพิจารณางบการเงิน การวางนโยบายและติดตามผลการดำเนินงาน
    และคณะกรรมการต้องพร้อมเข้าร่วมประชุมเสมอ หากมีการประชุมวาระพิเศษ

2)  ในการประชุมคณะกรรมการบริษัททุกครั้งต้องประกอบด้วย
    กรรมการบริษัทมากกว่ากึ่งหนึ่งของกรรมการบริษัททั้งหมดที่อยู่ในตำแหน่งขณะนั้น

3)  ก่อนการประชุมคณะกรรมการบริษัท ต้องมีการพิจารณากำหนดวาระการประชุมล่วงหน้า
    ระหว่างประธานกรรมการและกรรมการผู้จัดการ
    และให้อิสระแก่กรรมการในการเสนอเรื่องเข้าสู่วาระการประชุม
    อีกทั้งต้องแจ้งคณะกรรมการบริษัทล่วงหน้าเพื่อให้กรรมการบริษัทสามารถจัดเวลาและเข้าร่วมประชุมได้
    พร้อมดูแลให้คณะกรรมการบริษัทได้รับเอกสารประกอบการประชุมล่วงหน้า
    อย่างเหมาะสมและเพียงพอต่อการพิจารณาเพื่อให้ความเห็นและตัดสินใจ

4)  คณะกรรมการบริษัทสามารถเข้าถึงข้อมูล สารสนเทศต่างๆ
    เพิ่มเติมได้อย่างเหมาะสมผ่านทางเลขานุการบริษัทและกรรมการผู้จัดการ
    เพื่อใช้ประกอบการพิจารณา

5)  ระหว่างการประชุมคณะกรรมการบริษัท ประธานกรรมการบริษัท
    ต้องจัดสรรเวลาในการประชุมอย่างเหมาะสม
    เพื่อการใช้ดุลยพินิจในการพิจารณาวาระการประชุมต่างๆ อย่างรอบคอบ

6)  กรรมการผู้จัดการสามารถเชิญผู้บริหารระดับสูงเข้าร่วมประชุมเพื่อชี้แจงรายละเอียดในวาระการประชุมที่เกี่ยวข้อง
    เพื่อให้คณะกรรมการบริษัทได้มีโอกาสซักถามถึงปัญหาหรือข้อมูล สารสนเทศต่างๆ

วาระการดำรงตำแหน่งของกรรมการบริษัท

1)  ในการประชุมสามัญประจำปีทุกครั้ง ให้กรรมการบริษัทออกจากตำแหน่งหนึ่งในสาม (1/3)
    ถ้าจำนวนกรรมการที่จะแบ่งออกให้ตรงเป็นสามส่วนไม่ได้
    ให้ออกโดยจำนวนใกล้ที่สุดกับส่วนหนึ่งในสาม (1/3)

2)  กรรมการบริษัทที่จะต้องออกจากตำแหน่งในปีแรกและปีสอง
    ภายหลังจดทะเบียนบริษัทนั้นให้ใช้วิธีจับสลากกันว่า ผู้ใดจะออก
    ส่วนปีหลังๆต่อไปให้กรรมการคนที่อยู่ในตำแหน่งนานที่สุดนั้นเป็นผู้ออกจากตำแหน่งกรรมการบริษัท
    และกรรมการบริษัทผู้ที่ออกไปนั้นจะสามารถเลือกกลับเข้ามารับตำแหน่งอีกได้

3)  กรรมการบริษัทอาจได้รับการพิจารณาเสนอชื่อต่อที่ประชุมผู้ถือหุ้นพิจารณาเลือกตั้งเป็นกรรมการบริษัทต่อเนื่องได้

การปฐมนิเทศกรรมการบริษัทใหม่

คณะกรรมการบริษัทได้กำหนดให้มีการปฐมนิเทศกรรมการบริษัทใหม่ทุกคน
เพื่อให้กรรมการบริษัทใหม่ที่ได้รับการแต่งตั้ง
มีโอกาสในการสร้างความรู้ความเข้าใจในธุรกิจของบริษัท สภาวะอุตสาหกรรม
แนวทางการดำเนินธุรกิจ นโยบายต่างๆของบริษัท รวมถึงบทบาท
หน้าที่และความรับผิดชอบของคณะกรรมการบริษัทอย่างละเอียด
โดยการจัดการปฐมนิเทศกรรมการใหม่นี้จะมีทั้งส่วนที่เป็นเอกสารชี้แจง การอบรมสัมมนา
และการนำชมสถานที่การดำเนินงานของโครงการต่างๆของบริษัท
เพื่อให้กรรมการบริษัทได้มีโอกาสสัมผัสสภาพการดำเนินงานจริงของบริษัท

การพัฒนาและส่งเสริมความรู้ให้กับกรรมการบริษัท

คณะกรรมการบริษัทสนับสนุนและส่งเสริมการพัฒนาความรู้ให้กับกรรมการทุกคนอย่างจริงจัง
ไม่ว่าจะเป็น การพัฒนาในส่วนของหน้าที่และความรับผิดชอบกรรมการ
หรือแนวทางการบริหารจัดการแนวใหม่
เพื่อให้กรรมการบริษัททุกคนมีการพัฒนาและปรับปรุงการปฏิบัติงานอย่างต่อเนื่อง
รวมถึงการนำความรู้ต่างๆมาปรับใช้อย่างเหมาะสมเพื่อการบริหารจัดการที่มีประสิทธิภาพและประสิทธิผลสูงสุด

เลขานุการบริษัท

คณะกรรมการบริษัทต้องจัดให้มีเลขานุการบริษัทรับผิดชอบดำเนินการดังต่อไปนี้ในนามบริษัทหรือคณะกรรมการ

1.  จัดทำและเก็บเอกสารดังต่อไปนี้

    1.  ทะเบียนกรรมมการ

    2.  หนังสือนัดประชุมคณะกรรมการ
        รายงานการประชุมคณะกรรมการและรายงานประจำปีของบริษัท

    3.  หนังสือนัดประชุมผู้ถือหุ้น
        และรายงานการประชุมคณะกรรมการและรายงานประจำปีของบริษัท

2.  เก็บรักษารายงานการมีส่วนได้เสียที่รายงานโดยกรรมการหรือผู้บริหาร

3.  ดำเนินการอื่นๆ ตามที่คณะกรรมการกำกับตลาดทุนประกาศกำหนด

ในกรณีที่เลขานุการบริษัทพ้นจากตำแหน่งหรือไม่อาจปฎิบัติหน้าที่ได้
ให้คณะกรรมการแต่งตั้งเลขานุการบริษัทคนใหม่ภายในเก้าสิบวันนับแต่วันที่เลขานุการบริษัทคนเดิมพ้นจากตำแหน่งหรือไม่อาจปฏิบัติหน้าที่
และให้คณะกรรมการมีอำนาจมอบหมายให้กรรมการคนคนหนึ่งปฏิบัติหน้าที่แทนในช่วงเวลาดังกล่าว

ให้ประธานกรรมการแจ้งชื่อเลขานุการบริษัทต่อสำนักงานภายในสิบสี่วันนับแต่วันที่จัดให้มีผู้รับผิดชอบในตำแหน่งดังกล่าว
และแจ้งให้สำนักงานคณะกรรมการกำกับหลักทรัพย์และตลาดหลักทรัพย์ทราบถึงสถานที่เก็บเอกสารตามวรรคหนึ่ง 1.
และ 2. ด้วย